C 79/18
LV
Eiropas Savienības Oficiālais Vēstnesis
2.3.2023.
Patēriņa modeļu pārvērtēšana 8. norāda, ka laikposmā no 2000. līdz 2015. gadam tekstilizstrādājumu ražošana pasaulē gandrīz divkāršojās.
Tā kā apģērbs veido lielāko daļu no ES tekstilizstrādājumu patēriņa (81 %), tendence izmantot apģērbus arvien īsāku laiku pirms izmešanas visvairāk veicina neilgtspējīgus pārprodukcijas un pārmērīga patēriņa modeļus;
9. aicina plašāk izmantot rīcības modeļus, kas veicinātu tekstilmateriālu apzinātu un ilgtspējīgu izmantošanu, jo īpaši attiecībā uz apģērba veidiem, kurus patērētāji visbiežāk izmet pirms to lietderīgās izmantošanas laika beigām.
Šādai rīcībai, piemēram, apmaiņas shēmām (swap schemes), modes bibliotēkām un izpratnes veidošanas kampaņām, ir dažāda veida šķēršļi, kas saistīti ar aizspriedumiem par lietotu apģērbu attiecībā uz piedāvāto ražojumu kvalitāti, higiēnu vai daudzveidību;
10. norāda uz nepieciešamību paātrināt inovatīvu risinājumu (mašīnu, iekārtu, digitālo platformu) meklēšanu, lai sekmētu savākto tekstilizstrādājumu atkritumu šķirošanu, atkārtotu izmantošanu un reciklēšanu, kā arī optimizēt materiālu tehniskos rādītājus;
11. norāda, ka tirgus pieprasījums pēc aprites produktiem un pakalpojumiem joprojām ir nepietiekams, un tas ir būtisks šķērslis aprites uzņēmējdarbības modeļu īstenošanai; mudina valsts, reģionālās un vietējās iestādes uzņemties stimulējošu lomu un ieviest instrumentus, kas ļautu atbalstīt tādu uzņēmējdarbības modeļu pieņemšanu, kuru pamatā ir lietošanas kultūra, nevis īpašumtiesības, izstrādāt noteikumus par tekstilizstrādājumu transportu un tirdzniecību (tostarp atkritumu plūsmām) un veicināt regulatīvus stimulus (piemēram, PVN samazināšanu vai paplašinātas ražotāja atbildības principa piemērošanu), lai atbalstītu nomu (nevis iegādi), kopīgošanas platformas, atpakaļpieņemšanu un tālākpārdošanu un lietotu preču veikalus, kā arī atkārtoti pārvērtēt remonta, valorizējošas reciklēšanas un apkopes iespējas; tāpat atzīst, ka šādiem uzņēmējdarbības modeļiem var būt pozitīva ietekme uz vidiskās ilgtspējas sniegumu veselības aprūpes, tūrisma, būvniecības nozarē, kā arī citos būtiskos sabiedriskajos pakalpojumos;
12.
pozitīvi vērtē iniciatīvu par patērētāju iespēju palielināšanu zaļās pārkārtošanās procesā (2) un no tās izrietošos ES noteikumus, kas nodrošinās, ka patērētāji tirdzniecības vietā saņem informāciju par tekstilizstrādājumu ilgizturības komercgarantiju, kā arī attiecīgo informāciju par to remontējamību; mudina Komisiju turpināt darbu pie minimālajiem kritērijiem visu veidu vidiskuma norādēm Zaļuma norāžu iniciatīvas kontekstā (3);
Lai apritīguma dizains kļūtu visaptverošs 13. atzīst, ka dizains, kas vērsts uz lielāku ilgizturību, var palielināt tekstilizstrādājumu, apģērbu, ādas izstrādājumu un apavu lietošanas ilgumu, tādējādi samazinot atkritumus un neapstrādātu materiālu un ķīmisko vielu vispārējo izmantošanu; atzinīgi vērtē Komisijas darbu pie saistošu ekodizaina prasību izstrādes konkrētiem ražojumiem ar mērķi palielināt tekstilizstrādājumu, apģērbu, ādas izstrādājumu un apavu rādītājus attiecībā uz kalpošanas ilgumu, atkalizmantošanu, remontējamību, šķiedru reciklējamību un obligātu reciklēto šķiedru īpatsvaru sastāvā;
14. pilnībā piekrīt, ka ir nepieciešami kopīgi ilgtspējas standarti, kas tiek uzskatīti par būtiskiem, lai preču zīmes iesaistītos savu produktu vidiskās ietekmes novērtēšanā;
15. atzinīgi vērtē stratēģijas aspektus attiecībā uz skaidrāku informāciju par tekstilizstrādājumu, apģērbu, ādas izstrādājumu un apavu (TCLF) apritīgumu un digitālo produkta pasi, kuru pamatā ir obligātās informācijas prasības par apritīgumu un citiem vidiskiem aspektiem; aicina Komisiju digitālo produkta pasi padarīt pieejamu visām ieinteresētajām personām un patērētājiem un iekļaut tajā informāciju par darba apstākļiem un to, kā produktus remontēt un izmantot atkārtoti;
16. uzskata, ka, nosakot minimālās prasības TCLF izstrādājumiem, būtu jāievēro šādi principi un ka mērķim vajadzētu būt kopējā vidiskā snieguma uzlabošanai visā aprites ciklā:
(2) (3)
COM(2022) 143 – Priekšlikums direktīvai par patērētāju iespēcināšanu zaļās pārkārtošanās procesam, nodrošinot viņiem labāku aizsardzību pret negodīgu praksi un viņu labāku informētību.
Initiative on substantiating green claims – Vide – Eiropas Komisija (europa.eu).